ขอเสนอให้มีการเปลี่ยนรูปแบบการติดตั้งป้ายชนิด Over Hang “ห้ามรถบางชนิด ลงอุโมงค์” เป็นการติดตั้งบนเสาเหล็กคู่ บนเกาะกลางถนน จำนวน 2 จุด ดังต่อไปนี้ 
1. ก่อนทางลงอุโมงค์ สี่แยก “ห้วยขวาง” บน ถ.รัชดาภิเษก ฝั่งขาเข้า หน้าคอนโด ไลฟ์ รัชดาภิเษก (Life Ratchadaphisek)
2. ก่อนทางลงอุโมงค์ สี่แยก “สุทธิสาร” บน ถ.รัชดาภิเษก  ฝั่งขาออก ใกล้กับ ซ.รัชดา 17
.
โดยป้ายทั้ง 2 จุดดังกล่าวข้างต้น ติดตั้ง บดบัง “ป้ายแนะนำเส้นทาง” ที่ตั้งอยู่ด้านหลัง สาเหตุเพราะป้ายห้าม ชนิด Over Hang มีการติดตั้งด้านหน้า ห่างจากป้ายแนะนำเส้นทางด้านหลัง ในระยะเพียง 50 เมตร เท่านั้น ด้วยปัญหาดังกล่าวนี้ ส่งผลให้ผู้ขับขี่รถ ไม่สามารถมองเห็นข้อความสถานที่บน “ป้ายแนะนำเส้นทาง” ได้ชัดเจน  โดยจะสามารถมองเห็นได้ ก็อยู่ในระยะใกล้ หรือ กระชั้นชิดมาก ทำให้ผู้ขับขี่รถที่ไม่คุ้นเคยเส้นทาง จะไม่สามารถเปลี่ยนช่องทางการเดินรถได้ทัน หรือหากมีการเปลี่ยนช่องทาง ก็ต้องทำในระยะกระชั้นชิดก่อนทางลงอุโมงค์ หรือทางขึ้นสะพาน ซึ่งจะทำให้เกิดอุบัติเหตุขึ้นได้
.
ดังนั้น ขอเสนอให้มีการเปลี่ยนรูปแบบการติดตั้งป้ายชนิด Over Hang “ห้ามรถบางชนิด ลงอุโมงค์” มาเป็นการติดตั้งบนเสาเหล็กคู่ บนเกาะกลางถนนแทน เหมือนกับที่ได้มีการแก้ไขปัญหาไปแล้วบางส่วน จำนวน 2 จุด คือ
1.  ก่อนทางลงอุโมงค์ สี่แยก “สุทธิสาร” บน ถ.รัชดาภิเษก ฝั่งขาเข้า 
2. ก่อนทางลงอุโมงค์ สี่แยก “ห้วยขวาง” บน ถ.รัชดาภิเษก ฝั่งขาเข้า 
.
จึงขอฝากข้อเสนอข้างต้น ที่ยังเป็นปัญหาอีกเพียง 2 จุด เพื่อการเปลี่ยนรูปแบบการติดตั้ง โดยนำมาติดตั้งใหม่บนเสาเหล็กคู่ บนเกาะกลางถนนแทน เพื่อให้ป้ายไม่ติดตั้งบดบังกันเอง และเพิ่มความปลอดภัยให้กับผู้ใช้รถ สามารถมองเห็นป้ายแนะนำเส้นทางได้ในระยะที่ไกลมากยิ่งขึ้น
.
ทั้งนี้ ได้เคยแจ้งผ่าน TraffyFondue เลขที่ 2023-B2269N6 วันที่ 7 ม.ค. 66 แต่ปัญหายังไม่ได้รับการแก้ไขแต่อย่างใด